stanford-oval/wikipedia huggingface dataset:
Lastenmusiikkiorkesteri Ammuu!
Aiheesta muualla

Lastenmusiikkiyhtye Ammuu! -yhtyeen kotisivut
Maailman suurin muskari Musiikkitalolla Helsingissä (Vauva-lehti 20 v., 3/2012) (youtube.com)
Varhaisiän musiikinopettajat ry VaMO suosittelee (Arkistoitu – Internet Archive) (vamory.fi)
Piippola (Arkistoitu – Internet Archive), Traktori (Arkistoitu – Internet Archive), Pieni ja soma (Arkistoitu – Internet Archive) (kansanmusiikkiliitto.fi)
Puistobluesin Kakarabluesin esiintyjähistoriaa: Ammuu! (puistoblues.fi)
Nyt se on taas todistettu: Lapsen innokas musisointi kehittää aivoja (Arkistoitu – Internet Archive) (mtv.fi)
Lucketz Swartbooi

| Mitalit> Maa:   Namibia.Miesten yleisurheilu.MM-kilpailut  | Mitalit> Maa:   Namibia.Miesten yleisurheilu.MM-kilpailut  | Mitalit> Maa:   Namibia.Miesten yleisurheilu.MM-kilpailut  | Maa:   Namibia> Miesten yleisurheilu. |
| --- | --- | --- | --- |
|  Hopeaa | Stuttgart 1993 | maraton |  |
Lucketz Swartbooi (s. 6. helmikuuta 1966) on entinen namibialainen kestävyysjuoksija.
Swartbooi voitti MM-hopeaa Stuttgartin MM-kisoissa 1993 ajalla 2.14.11. Seuraavana vuonna hän juoksi Bostonin maratonilla ajan 2.09.08, joka on hänen ennätyksensä. Sydneyn olympialaisissa 2000 hän sijoittui 48:nneksi ajalla 2.22.55 ja Edmontonin MM-kisoissa 2001 28:nneksi ajalla 2.25.40. Vuoden 2002 Kansainyhteisön kisoissa hän oli viides ajalla 2.13.40.
Vuonna 2005 hän sai IAAF:ltä varoituksen kiellettyjen aineiden käytöstä.
Ennätykset

5 000 metrin juoksu: 13.46,91 (1994)
Puolimaraton: 1.02.48 (2003)
Maraton: 2.09.08 (1994)
Luckenwalde

| Luckenwalde |
| --- | --- |
 vaakuna
 Luckenwalde
 Koordinaatit: 52°5′N, 13°10′E 
Valtio:  Saksa
Osavaltio:  Brandenburg
Piirikunta:  Teltow-Fläming
Pinta-ala:  
 – Kokonaispinta-ala:  46,75 km²
Väkiluku:  20 154 (2 012)
 – Väestötiheys:  431 as./km²
 
 www.luckenwalde.de/  
Infobox OKVirheellinen NIMI-arvo: 
Luckenwalde on kaupunki Brandenburgin osavaltiossa, Saksassa. Se on Teltow-Flämingin piirikunnan pääkaupunki. Kaupungin väkiluku on 20 154 (2012).
Luckenwalden sijainti Teltow-Flämingin piirikunnassa.
Aukio sekä kaupungin raatihuone.
Aiheesta muualla

Kuvia tai muita tiedostoja aiheesta Luckenwalde Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Luckenwalde
Käännös suomeksi
Lisärakentaminen

Lisärakentaminen tarkoittaa rakennettujen tonttien täydentämistä uudella rakennuksella tai olevan rakennuksen laajennuksella. Se on eri käsite kuin täydennysrakentaminen. Lisärakentaminen on tonttikohtaista täydennysrakentamista.
Aiheesta muualla

Jari Virta, Kiinteistöliitto 2014: Lisärakentaminen taloyhtiöissä (Arkistoitu – Internet Archive)
Linda Park (sarjakuvahahmo)

Linda Jasmine Park-West on fiktiivinen hahmo DC Comicsin amerikkalaisissa sarjakuvissa. Hahmo esiintyi ensimmäisen kerran The Flash (vol. 2) #28 tarinassa heinäkuussa 1989 ja hänet loivat William Messner-Loebs ja Greg LaRocque. Hahmo on tullut tunnetuksi kolmannen Salaman Wally Westin pitkäaikaisena naisystävänä ja vaimona. Hän on tutkiva journalisti Keystone Cityssä ja Jai Westin ja Irey Westin äiti.
Muussa mediassa > Televisiossa

Linda Park esiintyi vuoden 1990 Flash-televisiosarjassa, jossa häntä esitti Mariko Tse. Tämä versio toimi toimittajana Keystone Cityssä.
Linda Park esiintyi Arrow -televisiosarjassa, jossa häntä esitti Olivia Cheng.
Linda Park esiintyi vuoden 2014 The Flash televisiosarjassa, jossa häntä esitti Olivia Cheng ja myöhemmin Malese Jow.
Muussa mediassa > Animaatiossa

Linda Park esiintyi pienessä roolissa Justice League Unlimited animaatiosarjan jaksossa "Flash and Substance", jossa häntä ääninäytteli Kim Mai Guest.
Lisäpalvelu

Lisäpalvelu on tietoliikennepalvelun ohella tarjottava palvelu, jonka käyttäjän täytyy erikseen tilata tai muuten ottaa käyttöön. Lisäpalveluista voidaan periä erillinen maksu. Puhelinverkon operaattorit ja vaihteiden valmistajat yrittävät erottua toisistaan kehittämällä ja tarjoamalla erilaisia lisäpalveluja.
Tunnetuin ja käytetyin lisäpalvelu on GSM-verkon tekstiviestipalvelu[lähde? ]. Muita puhelinverkon lisäpalveluja ovat
puhelunrajoitukset lisämaksullisiin palvelunumeroihin, ulkomaanpuheluihin, kaukopuheluihin
lapsilukko
laskutusraja
laskutuskysely
laskutusmuistutus
liittymän tai soittajan tunnistus
liittymän tai soittajan tunnistuksen esto
kuva- ja multimediaviestit
pikaviestit
GPRS, WAP
vaihdepalvelut (centrex)
vastaaja
puhelunsiirto
puhelun ennakkosiirto
tavoitettavuuspalvelu
puhelun pito
puhelun pysäköinti
koputus
puhelun odotus
kutsunsiirto
uudelleenkutsu
rinnankytkentä
neuvottelupuhelu
pikapuhe
saatavuuspalvelu
paikannuspalvelu
takaisinsoitto
Aiheesta muualla

Digitoday: Tekstiviesti on ainoa yleinen lisäpalvelu
Lee Konitz

Lee Konitz
Lee Konitz (13. lokakuuta 1927 Chicago, Yhdysvallat – 15. huhtikuuta 2020) oli yhdysvaltalainen alttosaksofonisti ja säveltäjä. Hän sai kahdeksanvuotiaana ensimmäiseksi soittimekseen klarinetin.
Konitz aloitti uransa 1940-luvulla ja kuului Miles Davisin yhtyeeseen tunnetun "Birth of the Cool" -levytyksen (1949/1950) aikaan. Hän jatkoi esiintymis- ja levytysuraansa yhteistyössä muiden maailmanluokan jazzmuusikoiden kanssa sekä yhtyeenjohtajana 2010-luvun lopulle saakka. Lee Konitz Nonetin viimeinen levy äänitettiin 2017 ja julkaistiin 2019.
Konitz työskenteli uransa aikana mm. Dave Brubeckin, Ornette Colemanin, Charlie Hadenin, Elvin Jonesin, Warne Marshin, Brad Mehldaun, Charles Mingusin, Paul Motianin, Gerry Mulliganin ja Attila Zollerin kanssa. Konitz sai opetusta ja huomattavaa tukea Lennie Tristanolta.
Lee Konitz kuoli New Yorkissa koronaviruspandemian aikana covid-19-viruksen aiheuttamaan keuhkokuumeeseen.
Aiheesta muualla

Lee Konitz – kuvaus allmusic.comissa (englanniksi)
A6 (Kreikka)

A6 (kreik. Αυτοκινητόδρομος 6, Aftokinitódromos 6) eli Attikan valtatie (Αττική Οδός, Attikí Odós) on moottoritie Ateenan metropolialueella Kreikassa. Se kulkee Ateenan kansainväliseltä lentoasemalta metropolialueen itälaidalta Elefsínaan metropolialueen länsilaidalle, ja toimii Ateenan pohjoisena ohitustienä. Valtatie on kauttaaltaan osa Kórinthoksesta Ateenan johtavaa Eurooppatietä 94. Varsinaisen A6-valtatien pituus on noin 52 kilometriä ja koko Attikan valtatieverkoston pituus sivuhaaroineen noin 65 kilometriä.
Reitti

Valtatien reitti on seuraava (idästä länteen):
Ateenan kansainvälinen lentoasema – Paianía – Leontário – Gérakas – Vrilíssia – Irákleio – Metamórfosi – Áno Liósia – Mándra – Elefsína.
Valtatie risteää pohjois-eteläsuuntaisen, muun muassa Pireukseen ja Thessalonikiin johtavan A1-valtatien kanssa Metamórfosissa metropolialueen pohjoisosassa. Elefsínassa valtatie yhdistyy Kórinthokseen Peloponnesokselle jatkavaan itä-länsisuuntaiseen A8-valtatiehen. Näin A6 yhdistää A1- ja A8-valtatiet toisiinsa.
Valtatien liittymä Ateenan lentoaseman lähellä.
Valtatietä Ymittós-vuoren rinteellä.
Valtatien liittymä Kifisiássa.
Aiheesta muualla

Kuvia tai muita tiedostoja aiheesta A6-valtatie Wikimedia Commonsissa
Kreikan moottoritiet
| --- | --- |
Pääväylät:   A1  A2  A3  A5  A6  A7  A8  A90 
Muut moottoritiet:   A11  A12  A13  A24  A242  A25  A27  A29  A62  A621  A64  A71 
Ateenan merkittävimmät kadut ja tiet
| --- | --- |
Moottoritiet:   A1 (PATHE)  A6 (Attikí Odós) 
Valtakadut:   Alexándras  Andréa Syngroú  Athinón  Kifisías  Konstantinoupóleos  Mesogeíon  Vasiléos Konstantínou  Vasilíssis Amalías  Vasilíssis Ólgas  Vasilíssis Sofías  Vouliagménis 
Kadut:   Aiólou  Akadimías  Athinás  Dionysíou Areopagítou  Ermoú  Filellínon  Ierá Odós  Iródou Attikoú  Mitropóleos  Óthonos  Panepistimíou  Patisíon (28is Oktovríou)  Peiraiós (Panagí Tsaldári)  Sólonos  Stadíou  Tripódon  Vasiléos Georgíou A'  Voukourestíou
Leijonaportti

Leijonaportti
Wilhelm Dörpfeld ja Heinrich Schliemann Leijonaportilla (n. 1885)
Leijonaportti on muinaisen Mykenen kaupungin pääportti, joka sijaitsee linnoitetun alueen luoteiskulmassa. Portilta alkava nouseva tie johtaa ylös kaupungin läpi megaronille saakka.
Leijonaportti on peräisin 1300-luvulta eaa., ja se on saanut nimensä kolmionmallisesta leijonareliefistä, joka on veistetty portin päälle. Reliefi on Euroopan vanhin säilynyt kivestä hakattu veistos, ja siinä kuvataan kahta vastakkain seisovaa leijonaa.
Muoto

Portille muurin ulkopuolelta johtava tie kääntyy vasemmalle ja kulkee noin 45 metrin matkan muurin reunustaa pitkin. Portin oikea puoli on vahvistettu paksummaksi ja siinä on mahdollisesti sijainnut torni. Tämä rakennelma muodosti 17 metriä pitkän ja kymmenen metriä leveän käytävän, joka helpotti sisäänkäynnin puolustamista.
Porttiholvi koostuu neljästä monoliittisesta lohkareesta, joiden väliin jää 3,1 metriä korkea ja kolme metriä leveä kulkuaukko. Nämä lohkareet on liitetty toisiinsa ilman laastia. Kantaviin monoliitteihin on tehty kaksi syvennystä, jotka mahdollistivat poikkiparrun käyttämisen portin sulkemiseen. Itse portti lienee koostunut kahdesta puisesta pronssivahvistetusta ovesta, jotka aukenivat sivuille. Holvipielissä on edelleen nähtävissä irronneiden saranarakennelmien paikat.
Holvin kamana koostuu noin 12-tonnisesta monoliitista, jonka yläpuolella on portille nimensä antanut kolmion muotoinen leijonakuvio. Siinä kahden uhrialttarin päältä nousevan keskipilarin molemmin puolin on asetettu leijona siten, että niiden etutassut lepäävät näiden jalustojen päällä. Mykenen kuningassuvun tunnuksena toimineen pilarin kapiteelissa on erityinen kuviointi, ja sen neljä ympyrää viittaavat muodoltaan ilmeisesti kattopalkkien päihin. Leijonien päät oli luultavasti valmistettu pronssista tai steatiitista, mutta niitä ei ole kaivauksissa onnistuttu löytämään.
Välittömästi oikealla heti portin jälkeen kapeat portaat johtavat muurin päälle.
Historia

Portin rakentaminen noin 1250 eaa. on luettu mykeneläisen kuningas Atreuksen ansioksi. Se todistaa yhdessä kyklooppimuurin kanssa tämän muinaisen kaupungin suuruutta ja ainutlaatuista vaurautta.
Leijonaportti löydettiin, kaivettiin esiin ja entisöitiin Mykenen ensimmäisten kaivausten aikaan 1841 kreikkalaisen arkeologin Kyriakos Pittakiksen johdolla. Muuriosiot tällä alueella olivat melkein kokonaan hautautuneet maanpinnan alapuolelle. 1874 Heinrich Schliemann jatkoi kaivauksia kattamaan koko alueen.
Aiheesta muualla

Kuvia tai muita tiedostoja aiheesta Leijonaportti Wikimedia Commonsissa
Leijonareliefi
Antiikin Leijonaportin rekonstruktio
Lee Kyou-hyuk

| Mitalit | Mitalit | Mitalit |  |
| --- | --- | --- | --- |
|  Lee Kyou-hyuk |  Lee Kyou-hyuk |  Lee Kyou-hyuk |  |
Maa:   Etelä-Korea
Miesten pikaluistelu
| Sprinttereiden MM-kilpailut  | Sprinttereiden MM-kilpailut  | Sprinttereiden MM-kilpailut  |  |
|  Kultaa | Hamar 2007 | sprintti |  |
|  Kultaa | Heerenveen 2008 | sprintti |  |
|  Kultaa | Obihiro 2010 | sprintti |  |
|  Kultaa | Heerenveen 2011 | sprintti |  |
|  Hopeaa | Calgary 2012 | sprintti |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Inzell 2011 | 500 m |  |
|  Hopeaa | Nagano 2008 | 500 m |  |
|  Hopeaa | Richmond 2009 | 500 m |  |
|  Pronssia | Salt Lake City 2007 | 1 000 m |  |
Lee Kyou-hyuk (s. 16. maaliskuuta 1978 Soul) on eteläkorealainen pikaluistelija.
Vuonna 2007 Lee voitti kultaa Norjan Hamarissa käydyissä sprinttereiden MM-kilpailuissa, joissa Suomen Pekka Koskela sijoittui hopealle. Samana vuonna Lee saavutti pronssimitalin 1 000 metrin matkalla pikaluistelun matkakohtaisissa MM-kilpailuissa Salt Lake Cityssä. Hän uusi sprinttereiden maailmanmestaruuden Heerenveenissä 2008. Saman vuoden matkakohtaisissa MM-kilpailuissa Naganossa hän sijoittui 500 metrillä hopealle Kanadan Jeremy Wotherspoonin jälkeen. Seuraavana vuonna hän sai Kanadan Richmondissa niin ikään MM-hopeaa 500 metrillä. Vuonna 2010 hän voitti sprinttereiden maailmanmestaruuden Obihirossa, kuten myös seuraavana vuonna Heerenveenissä. Vuoden 2011 matkakohtaisissa MM-kilpailuissa Inzellissä hän voitti 500 metrin maailmanmestaruuden. Vuonna 2012 hän sijoittui sprinttimaailmanmestaruuskilpailuissa toiseksi.
Urallaan Lee on pystynyt viiteentoista maailmancupin osakilpailuvoittoon. Kaudella 2006–2007 hän sijoittui 1 000 metrin kokonaispisteissä toiseksi. Kaudella 2010–2011 hän oli toinen sekä 500 että 1 000 metrin kokonaiskilpailussa. Olympiakisoissa hän on sijoittunut Naganossa 1998 kahdeksanneksi 500 metrillä, Salt Lake Cityssä 2002 viidenneksi 500 metrillä sekä kahdeksanneksi 1 000 ja 1 500 metrillä sekä Torinossa 2006 neljänneksi 1 000 metrillä.
Lee on luistellut Calgaryssä kaksi miesten maailmanennätystä: 1 000 metrillä 1.10,42 23. marraskuuta 1997 ja 1 500 metrillä 1.45,20 15. maaliskuuta 2001.
Ennätykset

| Matka | Aika | Paikka | Päivä |
| --- | --- | --- | --- |
| 500 m | 34,26 | Salt Lake City | 11. joulukuuta 2009 |
| 1 000 m  | 1.07,07 | Salt Lake City | 11. marraskuuta 2007 |
| 1 500 m | 1.45,20 | Calgary | 15. maaliskuuta 2001 |
| 3 000 m | 3.54,30 | Calgary | 27. lokakuuta 2001 |
Linnadoktriini

Linnadoktriinin soveltaminen Yhdysvaltain osavaltioissa.  Stand-your-ground laki  Stand-your-ground käytännössä  Velvollisuus paeta muualta kuin kotoa  Velvollisuus paeta muualta kuin kotoa tai työpaikalta  Velvollisuus paeta muualta kuin kotoa, työpaikalta tai ajoneuvosta  Keskitason lähestysmistapa
Linnadoktriini (engl. castle doctrine) on oikeudellinen oppi, jonka mukaan yksilöllä ei ole velvollisuutta poistua paikasta, jossa hänellä on laillinen oikeus asua (esimerkiksi oma koti). Jos joku oikeudettomasti rajoittaa yksilön oikeutta olla laillisesti paikallaan, yksilöllä on oikeus käyttää tarvittaessa kuolettavaa voimaa ja torjua oikeudeton hyökkäys. Linnadoktriini ei ole tarkasti määritelty laki, mutta sillä voi olla periaatevaikutusta lainsäädäntöön (esimerkiksi hätävarjeluun) ja tuomioistuinten ratkaisuihin. Linnadoktriinin tulkinnallisuus liittyy muun muassa siihen, onko yksilöllä velvollisuus ensin paeta ennen kuin hän on oikeutettu käyttämään kuolettavaa voimaa hyökkääjään.
Käsite on tunnettu erityisesti Yhdysvalloissa, jossa monet osavaltiot ovat omaksuneet sen osavaltion lainsäädäntöön. Linnadoktriinia ei pidä sekoittaa toiseen samankaltaiseen termiin, ns. Stand-your-ground-periaate, joka viittaa yksilön oikeuteen puolustautua voimakeinoin myös kodin ulkopuolella.
Historia

Linnadoktriini on mainittu Raamatussa 2. Mooseksen kirjan 22. luvussa:
Jos varas tavataan murtautumasta sisään ja hänet lyödään hengiltä, surmaaja ei joudu vastuuseen hänen verestään.
Kotirauhan käsite on tunnettu länsimaisessa sivilisaatiossa Rooman valtakunnan ajalta lähtien. Englantilaiseen lakiin käsitteen toi 1600-luvulla juristi Sir Edward Coke. Yhdysvaltoihin muuttaneet englantilaiset siirtolaiset toivat mukanaan myös opin linnadoktriinista. Myös englantilainen juristi, tuomari ja poliitikko William Blackstone puolusti oikeutta kodin loukkaamattomuuteen teoksessaan Commentaries on the Laws of England.
Yhdysvaltain itsenäisyysjulistuksen allekirjoittaja ja korkeimman oikeuden tuomari James Wilson puolusti linnadoktriinia toteamalla:
Homicide is enjoined [required] when it is necessary for the defense of one's person or house.... [E]very man's house is deemed, by the law, to be his castle; and the law, while it invests him with the power, [places] on him the duty of the commanding officer [of his house]. "Every man's house is his castle ... and if anyone be robbed in it, it shall be esteemed his own default and negligence."'
Lainsäädäntö Suomessa

Vuonna 1889 säädetyn Suomen suuriruhtinaskunnan rikoslain 3. luvussa säädettiin seuraavaa:
6 §
Jos joku, suojellaksensa itseään tahi toista taikka omaansa tai toisen omaisuutta aloitetulta tahi kohta päätä uhkaavalta oikeudettomalta hyökkäykseltä, on tehnyt teon, joka, vaikka muuten rangaistava, oli hyökkäyksen torjumiseksi välttämätön; älköön häntä tästä hätävarjeluksesta rangaistukseen tuomittako.
7 §
Jos joku luvattomasti tunkeutuu toisen huoneeseen, taloon, kartanoon tahi alukseen, taikka tekee vastarintaa sille, joka verekseltä tahtoo omansa ottaa takaisin, olkoon hätävarjelus niinikään oikeutettu.
Samaisen rikoslain 8 ja 9 §:ssä säädettiin myös hätävarjelusta sekä hätävarjelun liioittelusta.

Vuonna 2003 uudistetussa Suomen rikoslain 4 luvun 4 §:ssä säädetään hätävarjelusta ja hätävarjelun liioittelusta seuraavaa:
Aloitetun tai välittömästi uhkaavan oikeudettoman hyökkäyksen torjumiseksi tarpeellinen puolustusteko on hätävarjeluna sallittu, jollei teko ilmeisesti ylitä sitä, mitä on pidettävä kokonaisuutena arvioiden puolustettavana, kun otetaan huomioon hyökkäyksen laatu ja voimakkuus, puolustautujan ja hyökkääjän henkilö sekä muut olosuhteet.
Jos puolustuksessa on ylitetty hätävarjelun rajat (hätävarjelun liioittelu), tekijä on kuitenkin rangaistusvastuusta vapaa, jos olosuhteet olivat sellaiset, ettei tekijältä kohtuudella olisi voinut vaatia muunlaista suhtautumista, kun otetaan huomioon hyökkäyksen vaarallisuus ja yllätyksellisyys sekä tilanne muutenkin.
Lainsäädäntö Suomessa > Oikeuskäytäntöä

Suomen Korkein oikeus on antanut tuomioita hätävarjelua koskevissa jutuissa, jotka ovat tapahtuneet asunnossa tai liiketiloissa.
Jutussa KKO 1997:182 henkilö A oli tullut raivoissaan toisen asunnolle, uhannut tappaa veitsellä ja aikoi ampua haulikolla asunnossa asuneen henkilön M. Puolustautuakseen M oli ottanut pienoiskiväärin ja ampunut tähtäämättä kohti A:ta, joka oli kuollut luodista saatuihin vammoihin. Korkein oikeus katsoi, että kyse oli hätävarjelusta ja siten oikeutettu:
A:n mielentilan ja edellä kuvattujen olosuhteiden perusteella M:llä ei ole A:n laukauksen estämiseksi ollut muuta vaihtoehtoa kuin ampua A:ta. Tilanne on kehittynyt niin nopeasti, ettei M:llä ole ollut aikaa tähdätä laukaustaan. M:n teko on siten ollut rikoslain 3 luvun 6 §:ssä tarkoitetulla tavalla hyökkäyksen torjumiseksi välttämätön. Edellä sanotuilla perusteilla Korkein oikeus katsoo M:n suorittaneen teon hätävarjelutilanteessa.
Jutussa KKO 1988:49 raastuvanoikeus ja hovioikeus olivat aiemmin hyväksyneet hätävarjeluna tehdyn ampumisen huoltoasemalla. Korkein oikeus puolestaan katsoi puolustautuneen osapuolen käyttäneen liian suuria voimakeinoja ampumisella. Korkein oikeus äänesti asiasta. Eri mielipiteen antanut korkeimman oikeuden jäsen kirjoitti:
Oikeuskäytännössä on edellä mainittujen rikoslain säännösten soveltamiselle hätävarjelutilanteessa, josta nytkin on kysymys, asetettu ahtaat rajat. Näin on asianlaita ollut varsinkin silloin, kun hyökkäyksen kohteeksi joutunut henkilö itse on käyttänyt ampuma-asetta. Esillä olevassa tapauksessa tilanne huoltoasemalla on kuitenkin kehittynyt niin nopeasti ja yllättäen, ettei B oman turvallisuutensa vuoksi ole voinut muulla tavoin menetellä. B:llä on yksityisenä kansalaisena ollut kerrotussa tilanteessa oikeus varjella itseään ja omaisuuttaan. Tästä syystä katson, ettei B ole tuottamuksellaan aiheuttanut A:lle reisiluun vammaa. Näillä ja muutoin alempien oikeuksien mainitsemilla perusteilla jätän hovioikeuden tuomion pysyväksi.
Liestal

| Liestal |
| --- | --- |
 Liestal on tiheään asuttu kaupunki Ergolzin laaksossa.
 vaakuna
 Liestal sijaitsee Pohjois-Sveitsissä, lähellä Saksan rajaa.
 Koordinaatit: 47°29′5″N, 7°44′5″E 
Valtio:  Sveitsi
Kantoni:  Basel-Landschaft
Hallintoalue (Bezirk):  Liestal
Pinta-ala:  
 – Kokonaispinta-ala:  18,19 km²
Korkeus:  295 - 614 m
Väkiluku (joulukuu 2012):  13 705
 – Väestötiheys:  753 as./km²
 
 www.liestal.ch 
Infobox OKVirheellinen NIMI-arvo: 
Liestal on kaupunki Pohjois-Sveitsissä. Se on Basel-Landschaftin kantonin pääkaupunki. Kaupungissa on noin 14 000 asukasta.
Sijainti

Liestal sijaitsee Reiniin laskevan Ergolzjoen laaksossa, Baselin kaupungin kaakkoispuolella.
Liikenne

SBB:n päärata Basel–Olten kulkee Liestalin kautta. Lisäksi Liestalissa haarautuu rautatie läheiseen Oberdorfiin. Moottoritie A2 ohittaa kaupungin itäpuolelta.
Aiheesta muualla

Kuvia tai muita tiedostoja aiheesta Liestal Wikimedia Commonsissa
Lordi – Hirviön tarina

| Lordi – Hirviön tarina |
| --- | --- |

Kirjailija:  Sven Pahajoki
Kuvittaja:  Timo Lindholm (valokuvaaja)
Kieli:  suomi
Genre:  henkilöhistoria, musiikin historia
Kustantaja:  Kustannusosakeyhtiö Revontuli
Julkaistu:  2006
Ulkoasu:  nidottu
Sivumäärä:  111
ISBN:  952-5170-59-4
Löydä lisää kirjojaKirjallisuuden teemasivulta
Lordi – Hirviön tarina on syksyllä 2006 julkaistu kirja Mr. Lordista ja Lordi-yhtyeestä. Kirjan on kirjoittanut rovaniemeläinen kirjailija-toimittaja Sven Pahajoki. Kirja käsittelee pääasiassa Mr. Lordin eli Tomi Putaansuun nuoruutta, yhtyeen osallistumista vuoden 2006 euroviisuihin ja sen voitosta seurannutta mediahuumaa. Putaansuu on painottanut, että kyseessä on epävirallinen Lordi-kirja. Lordin epävirallista kotisivua ylläpitävän Juha Syrjäsen mukaan osa teoksesta perustuu hänen sivustoltaan luvatta tehtyihin lainauksiin. Sony BMG ryhtyi toimiin, ja onnistui saamaan korvauksen.
Llewellyn Herbert

| Mitalit> Maa:   Etelä-Afrikka.Miesten yleisurheilu. Olympialaiset  | Mitalit> Maa:   Etelä-Afrikka.Miesten yleisurheilu. Olympialaiset  | Mitalit> Maa:   Etelä-Afrikka.Miesten yleisurheilu. Olympialaiset  | Maa:   Etelä-Afrikka> Miesten yleisurheilu. |
| --- | --- | --- | --- |
|  Pronssia | Sydney 2000 | 400 metrin aidat |  |
| MM-kilpailut  | MM-kilpailut  | MM-kilpailut  |  |
|  Hopeaa | Ateena 1997 | 400 metrin aidat |  |
Llewellyn Herbert (s. 21. heinäkuuta 1977 Bethal) on eteläafrikkalainen 400 metrin aitajuoksija.
Herbert saavutti vuoden 1996 juniorien MM-kisoista Sydneystä hopeaa. Seuraavana vuonna hän saavutti hopeaa Ateenan MM-kilpailuista ajalla 47,86. Vuonna 2000 hän saavutti Sydneyn olympialaisista pronssia ajalla 47,81, joka on hänen ennätyksensä. Hän on Afrikan mestaruuden voittanut kahdesti: vuosina 2002 ja 2004.
Lommedalenin kirkko

| Lommedalenin kirkko Lommedalen kirke |
| --- | --- |
 Kirkko vuonna 2007.
Sijainti:  Bærum, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1995
Materiaali:  betoni
Istumapaikkoja:  700
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Lommedalenin kirkko (norj. Lommedalen kirke) on Bærumin kunnassa Akershusin läänissä Norjassa sijaitseva betoninen pitkäkirkko vuodelta 1995.
Aiheesta muualla

Kuvia tai muita tiedostoja aiheesta Lommedalenin kirkko Wikimedia Commonsissa
Lommatzsch

| Lommatzsch |
| --- | --- |
 Näkymää pohjoisesta.
 lippu:  vaakuna
 Lommatzsch
 Koordinaatit: 51°12′N, 13°18′E 
Valtio:   Saksa
Osavaltio:  Saksi
Piirikunta:  Meissenin piirikunta
Hallinto:  
 – Pormestari:  Anita Maaß
Pinta-ala:  
 – Kokonaispinta-ala:  66,63 km²
Väkiluku (2021):  4 788
 – Väestötiheys:  71,86 as./km²
Postinumero:  01621–01623
 
 lommatzsch.de 
Infobox OKVirheellinen NIMI-arvo: 
Kaupungintalo
Lommatzsch on kaupunki Meissenin piirikunnassa, Saksin osavaltiossa Saksassa. Vuonna 2021 sen väkiluku oli 4 788 ja väestötiheys 71,86 km². Kunnan pormestari on Anita Maaß.
Kaupunkina Lommatzsch mainittiin ensimmäisen kerran vuonna 1286 ja sijaitsee liittovaltion teiden (saks. Bundesstraße) B6, B101, B169 ja B175 risteyksessä Riesan, Meissenin ja Döbelnin lähistöllä. Läheisyydessä kulkee myös moottoritiet Bundesautobahn 4 (A4) sekä Bundesautobahn 14 (A14).
Aiheesta muualla

Kuvia tai muita tiedostoja aiheesta Lommatzsch Wikimedia Commonsissa
Kaupungin kotisivut
Lisa Stansfield

Lisa Stansfield Sommarkrysset-televisio-ohjelmassa Gröna Lundissa, Tukholmassa vuonna 2014.
Lisa Jane Stansfield (s. 11. huhtikuuta 1966 Lancashire) on englantilainen moderni R&B- ja soul-laulajatar, joka on ollut ehdolla Grammy-palkinnon saajaksi ja voittanut  Brit Awards -palkinnon. Hänen suurin menestyskappaleensa on soolouran ensimmäiseltä albumilta Affection singlenä julkaistu ”All Around the World” (1989). Sitä ennen hän toimi yhtyeessä Blue Zone yhdessä aviomiehensä Ian Devaneyn ja koulutoverinsa Andy Morrisin kanssa, jotka jatkoivat hänen taustayhtyeenään myöhemminkin. Lisa Stansfield on esiintynyt myös valkokankaalla romanttisessa komediassa Swing (1999).